Die wêreld in foto’s – 26 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Diego Fagundez van New England Revolution in aksie teen Brad Knighton van die Portland Timbers in die MLS-sokkerwedstryd in Portland, Oregon. (Foto: Sean Meagher, AP) ŉ Gevlekte lanternvlieg in die wingerde in Kutztown, Pennsylvania. Dié vlieë is geïdentifiseer as ŉ ernstige plaag sedert die teenwoordigheid van dié vlieë vyf jaar gelede deur die federale regering in die suidooste van Pennsylvania bevestig is. (Foto: Matt Rourke, AP) Die Russiese vistreiler Bukhta Naezdnik in vlamme gehul in die Tromso-hawe in Noorweë. (Foto: Rune Stoltz Bertinussen, AP) Braam Steyn druk ŉ drie vir Italië in die groep B-wedstryd teen Kanada in die Wêreldbeker-rugbytoernooi in Fukuoka in die weste van Japan. (Foto: Miyuki Saito, AP) Modelle in uitrustings van die Manish Arora-pasklaar Lente-Somer 2020-versameling op die modeweek in Parys. (Foto: Vianney Le Caer, AP)